ବିଦ୍ୟୁତପ୍ରଭା ଦେବୀ ଜଣେ ଭାରତୀୟ ଓଡ଼ିଆ-ଭାଷୀ ଲେଖିକା ଥିଲେ । ତାଙ୍କୁ ଶ୍ରେଷ୍ଠ ମହିଳା ଓଡ଼ିଆ କବିମାନଙ୍କ ମଧ୍ୟରେ ଗଣନା କରାଯାଏ । ନିଜ କାବ୍ୟ ସଙ୍କଳନ  "ସଞ୍ଚୟନ"  ପାଇଁ ସେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ । ଜୀବନୀ ପ୍ରାରମ୍ଭିକ ଜୀବନୀ ବିଦ୍ୟୁତପ୍ରଭା ଦେବୀ ଓଡ଼ିଶାର ନାତ୍ରା ଗ୍ରାମରେ ୧୯୨୬ ମସିହାରେ ଜନ୍ମଗ୍ରହଣ କରିଥିଲେ । ସେ ପଞ୍ଚାନନ ମହାନ୍ତିଙ୍କୁ ବିବାହ କରିଥିଲେ । ୧୯୫୨ ମସିହାରେ ଏହି ଦମ୍ପତ୍ତିଙ୍କର ପୁଅ ସଚ୍ଚିଦାନନ୍ଦ ଜନ୍ମ ହୋଇଥିଲେ । ଶିକ୍ଷା ସେ ରେଭେନ୍ସା ବାଳିକା ବିଦ୍ୟାଳୟରେ ନବମ ଶ୍ରେଣୀ ଯାଏଁ ପଢ଼ିଥିଲେ । ପରେ ସେ ଇଂରାଜୀ, ବଙ୍ଗଳା ଭାଷାସହ ବ୍ୟାକରଣ ତଥା କବିତା ରଚନାର ବିଭିନ୍ନ ବିଭବ ଶିକ୍ଷାକରିଥିଲେ । ସାହିତ୍ୟ ରଚନା ସେ ନିଜ ପିତାଙ୍କ ବନ୍ଧୁ କୃଷ୍ଣଚନ୍ଦ୍ର କର, ରାଧାମୋହନ ଗଡ଼ନାୟକ ଓ ମାୟାଧର ମାନସିଂହ ଆଦିଙ୍କଦ୍ୱାରା ପ୍ରଭାବିତ ହୋଇ ୧୯୪୦ ମସିହାରୁ କବିତା ଲେଖିବା ଆରମ୍ଭ କରିଥିଲେ । ନିଜ ବଡ଼ ଭଉଣୀ ବାସନ୍ତି ଦେବୀଙ୍କ ସହ ମିଶି ୧୯୪୯ ମସିହାରେ  "ସବିତା"  ନାମରେ ନିଜର ପ୍ରଥମ କାବ୍ୟ ସଙ୍କଳନ ପ୍ରକାଶ କରିଥିଲେ । ୧୯୫୨ରେ ତାଙ୍କ ପୁଅ ସଚ୍ଚିଦାନନ୍ଦଙ୍କ ଜନ୍ମ ପରେ ସେ ଶିଶୁମାନଙ୍କ ପାଇଁ ଲେଖିବା ଆରମ୍ଭ କରିଥିଲେ । ମୃତ୍ୟୁ ୧୯୭୭ ମସିହାରେ ବିଦ୍ୟୁପ୍ରଭା ଦେବୀଙ୍କର ଦେହାନ୍ତ ହୋଇଥିଲା ।